Δήμος Θιναλίων

Ο Δήμος Θιναλίων ήταν δήμος του νομού Κέρκυρας που συστάθηκε το 1989 από τη συνένωση επτά Κοινοτήτων της περιοχής. Με την εφαρμογή του προγράμματος Καποδίστριας διευρύνθηκε περισσότερο με την προσάρτηση των κοινοτήτων Ξανθάτων και Κληματιάς. Το 2011, με την εφαρμογή του προγράμματος Καλλικράτης καταργήθηκε και εντάχθηκε στον νέο δήμο Κέρκυρας. Ήταν ο μεγαλύτερος σε έκταση καποδιστριακός Δήμος του νησιού με έκταση 77.889 στρέμματα και 5.512 κατοίκους. Έδρα του Δήμου ήταν η Αχαράβη.

 Ο Δήμος εμφανίζει ποικίλη μορφολογία εδάφους: οι περιοχές κοντά στην θάλασσα είναι πεδινές, και το βόρειο τμήμα του ουσιαστικά αποτελεί όλο μια μεγάλη παραλία. Το νότιο-νοτιοδυτικό τμήμα του είναι ορεινό, καθώς στα όρια του Δήμου περιλαμβάνεται ένα σημαντικό τμήμα της οροσειράς του Παντοκράτορα. Στο κομμάτι αυτό του Δήμου υπάρχουν αρκετοί ορεινοί γραφικοί οικισμοί, όπως η Πετάλεια, η Άνω Περίθεια και το Λαύκι. Άλλοι σημαντικοί οικισμοί είναι η Επίσκεψη, οι Νυμφές, η Κληματιά, οι Κυπριανάδες, ο Άγιος Παντελεήμονας και το τουριστικό κέντρο Ρόδα. Στο δυτικό άκρο του Δήμου υπάρχει και η Λιμνοθάλασσα Αντινιώτη. Μέχρι πριν από λίγα χρόνια η οικονομία του Δήμου ήταν καθαρά αγροτική. Οι κάτοικοί του ασχολούνται κυρίως με την καλλιέργεια της ελιάς, καθώς στα όρια του Δήμου βρίσκεται ένα σημαντικό τμήμα του Κερκυραϊκού ελαιώνα. Ελιές καλλιεργούνται ακόμα και στο ορεινό τμήμα, σε μεγάλο υψόμετρο. Άλλο σημαντικό προϊόν είναι το κουμκουάτ: στο Δήμο παράγεται το 80% της συνολικής παραγωγής του νησιού. Άλλα προϊόντα είναι το κρασί, τα καρύδια και τα εσπεριδοειδή. Τα τελευταία χρόνια η περιοχή, και ιδιαίτερα η παραλιακή (ή "χαμηλή" ζώνη) γνωρίζει ιδιαίτερη τουριστική ανάπτυξη. Έχουν αρχίσει να κατασκευάζονται σύγχρονες και μεγάλες υποδομές, η νυχτερινή ζωή της περιοχής γίνεται πόλος έλξης και για τους γύρω Δήμους, ενώ γίνονται και αρκετές πολιτιστικές εκδηλώσεις. Ο Δήμος δημιουργήθηκε το 1990 από τη συνένωση επτά Κοινοτήτων. Αποτελείται από δέκα Δημοτικά Διαμερίσματα (σε παρένθεση οι κάτοικοι): Δ.δ. Νυμφών [ 1.124 ] οι Νύμφες [ 756 ] ο Πλάτωνας [ 368 ] Δ.δ. Αγίου Παντελεήμονα [ 906 ] ο Άγιος Παντελεήμονας [ 29 ] η Αχαράβη [ 657 ] η Βραχλερή [ 34 ] τα Λαζαράτικα [ 80 ] τα Πριφτιάτικα [ 26 ] η Στρογγυλή [ 80 ] το Φουρνί [ 0 ] Δ.δ. Επισκέψεως [ 579 ] η Επίσκεψη [ 486 ] ο Άγιος Στέφανος [ 93 ] Δ.δ. Κληματιάς [ 510 ] η Κληματιά [ 364 ] η Επισκοπή [ 25 ] οι Κυπριανάδες [ 121 ] Δ.δ. Λαυκίου [ 407 ] το Λαύκι [ 94 ] ο Άγιος Μαρτίνος [ 206 ] το Τριμόδι [ 75 ] η Ψαχνιά [ 32 ] Δ.δ. Λουτσών [ 355 ] οι Λούτσες [ 263 ] τα Αναπαυτήρια [ 40 ] ο Απραός [ 13 ] τα Μαγάρικα [ 39 ] Δ.δ. Ξανθάτων -- οι Ξανθάτες [ 320 ] Δ.δ. Περιθείας [ 539 ] η Περίθεια [ 34 ] ο Άγιος Ηλίας [ 195 ] το Βαθύ [ 21 ] τα Βασιλικά [ 13 ] το Βουνί [ 40 ] ο Κάρνιαρης [ 0 ] ο Κρινιάς [ 19 ] το Πελεκητό [ 84 ] το Περούλι [ 59 ] ο Πίθος [ 26 ] τα Ριλιάτικα [ 48 ] Δ.δ. Πεταλείας [ 193 ] η Πετάλεια [ 106 ] η Δροσερή [ 7 ] η Ερίβα [ 33 ] το Πέραμα [ 0 ] ο Στρινύλας [ 47 ] Δ.δ. Σφακερών [ 579 ] τα Σφακερά [ 213 ] η Ρόδα [ 366 ] Σελίδα τουριστικής προβολής από το Δήμο Θιναλίων με πολλές φωτογραφίες. Σελίδα του Γυμνασίου Θιναλίων με αρκετές πληροφορίες για την ιστορία, τη μορφολογία και την χλωρίδα της περιοχής. Thinali.com Πόρταλ για τον Δήμο Θιναλίων